NaiveNeuron/SloPal huggingface dataset:
Hanuliaková, Jana, poslankyňa NR SR (2024-01-09):
Ďakujem veľmi pekne za slovo. Ďakujem, Iren, za tvoj veľmi dobrý a odborný príspevok a veľmi dobre si poukázala na to, o čo vlastne vládnej koalícii ide a koho práva idú hájiť. A ja by som možno v tejto chvíli aj využila a povedala to, že aká krásna ukážka arogancie moci bolo to, keď tu prišiel pán premiér Fico, ktorý sa tu poprechádza, podá si ruky s kolegami, rozpráva sa tu, svojím spôsobom vyrušuje, sem-tam sa uškrnie, a toto je presne dôkaz toho, že takto by sa politika robiť nemala. Mňa to strašne-strašne mrzí, že naozaj on skutočne ako keby len príde provokovať do tohto pléna a takto by to byť nemalo. A ja by som mu chcela aj pripomenúť, že za jeho troch predošlých vlád sme tu mali špeciálneho prokurátora, ktorý dnes je právoplatne odsúdený a sedí vo väzbe. A treba naozaj toto ľuďom stále pripomínať, že ako sa tu vyšetrovala korupcia za predošlých vlád a prečo vlastne potrebujú túto prokuratúru zrušiť. A chcem ešte pripomenúť, že v rozmedzí rokov 2020 až 2022 špecializovaný trestný súd rozhodol o 288 korupčných kauzách, ktoré, kde drvivá väčšina teda skončila na súde odsúdením. A naozaj treba toto ľuďom pripomínať, že kam sa vlastne hrnieme a čo všetko nám hrozí, ak tento šialený zákon, ktorý tu predložili, prejde. Ďakujem. (Potlesk.)
T. Cabaj, podpredseda NR SR: (2010-03-03):
Gestorský výbor, výbor pre hospodársku politiku, opäť poveril pána poslanca Stanislava Janiša, aby informoval Národnú radu o výsledku prerokovania tohto zákona vo výboroch a zároveň aby odôvodnil stanovisko gestorského výboru. Nech sa páči, pán poslanec, máte slovo.
Hort, Milan, podpredseda NR SR (2011-03-24):
Ďakujem pekne, pán podpredseda vlády. Čas, ktorý bol určený pre hodinu otázok, vypršal. A pretože treba prepnutie nahrávacieho systému, vyhlasujem teraz technickú prestávku do 15.15 hodiny. O 15.15 hodine budeme pokračovať prerušeným rokovaním o návrhu poslancov pána Fronca, Hrušovského, Abrhana, ktorý máte ako tlač 181. Je tam prihlásený v rámci rozpravy pán minister Jurzyca a potom ešte pán poslanec Fronc. Vyhlasujem prestávku do 15.15 hodiny. (Technická prestávka.) (Po prestávke.)
Paška, Pavol, predseda NR SR (2013-09-18):
Pán poslanec, čo mi chcete teraz dokázať? Sme evidentne neuznášaniaschopní.
Paška, Pavol, predseda NR SR (2013-04-30):
Ďakujem pekne, pán spravodajca. Otváram rozpravu. Mám písomnú prihlášku za klub OĽaNO, pán poslanec Kadúc, a ešte mám potom prihlášku písomnú od pána poslanca Hraška. Pán poslanec Kadúc.
Daniš, Zoltán, poslanec NR SR (2014-11-09):
Ďakujem. Pán poslanec Lipšic sa opäť raz pokúšal ohúriť slovenskú verejnosť. Nám v parlamente už včera avizoval ďalšie... (Prerušenie vystúpenia predsedajúcou.)
Matovič, Igor, poslanec NR SR (2015-03-19):
Pán predseda, prosím, aby ste dali hlasovať o postúpení uvedeného návrhu do druhého čítania.
Zimenová, Zuzana, poslankyňa NR SR (2017-12-13):
Ďakujem, pani predsedajúca, za slovo. Vážené panie poslankyne, páni poslanci, cieľom návrhu je rozšíriť možnosti individuálnej pomoci pre žiakov so zdravotným znevýhodnením v školách, ktoré zabezpečujú plnenie povinnej školskej dochádzky, a to tak, že sa umožní vstup osobných asistentov žiakov na pôdu základných a stredných škôl. Väčšina žiakov so zdravotným postihnutím sa dnes učí v špeciálnych školách, no čoraz častejšie sa ich darí integrovať aj do bežných škôl. V oboch typoch škôl, špeciálnych aj bežných, im na vyučovaní môže pomáhať s učením asistent učiteľa. Mnohí z týchto žiakov však potrebujú asistenciu aj pri bežných samoobslužných činnostiach. V takýchto prípadoch je pre nich pomoc asistentov učiteľa nedostatočná. Asistenti učiteľa totiž nie sú na podobné situácie pripravení a z povahy úloh, ktoré majú plniť, vyplýva, že nie sú ani schopní byť žiakom neustále poruke a v zásade ani nemajú kompetenciu vykonávať činnosti, ktoré obvykle vykonávajú osobní asistenti. Asistenti učiteľa sú v školách zodpovední iba za činnosti, ktoré súvisia s pedagogickou prácou, čomu zodpovedá aj úroveň ich vzdelania a kvalifikačný profil. Vhodnými osobami, ktoré by dokázali v školách túto medzeru v oblasti pomoci pre žiakov so zdravotným znevýhodnením vyplniť, sú osobní asistenti. Týchto osobných asistentov mnoho detí so zdravotným znevýhodnením k dispozícii má, no nemôže ich pomoc využívať na pôde školy. Tam majú osobní asistenti vstup zakázaný. Návrh zákona rieši obmedzenia vyplývajúce zo súčasného znenia právnych predpisov a snaží sa zrovnoprávniť stav na základných, stredných a vysokých školách. Právne predpisy v súčasnosti osobným asistentom vstup do základných škôl a stredných škôl zakazujú, a to aj do špeciálnych škôl. Výnimku majú len študenti so zdravotným postihnutím na vysokých školách. Cieľom predloženého návrhu zákona je tento nezmyselný zákaz zrušiť a umožniť osobným asistentom pôsobiť aj v prostredí škôl, kde žiaci plnia povinnú školskú dochádzku. Podľa predloženého návrhu zákona sa režim na vysokých školách a režim v oblasti regionálneho školstva zjednotí, a to v prospech osôb so zdravotným znevýhodnením. Pani predsedajúca, hlásim sa potom do rozpravy.
Pročko, Jozef, poslanec NR SR (2024-02-02):
Spomínal si ľudí na námestiach, áno, ja som bol včera na Námestí SNP, bol som najprv z dolnej časti asi za tri, za pol hodinu som sa predieral davom do hornej časti, bolo tam niekoľko desiatok tisíc ľudí, ktorých nezvážal nikto. Nikto ich nezvážal autobusmi a tí ľudia prišli vyjadriť svoju, svoju nevôľu s tým, čo tu robíte. Nevôľu s tým, že keď naozaj niekto okradne dôchodcu, okradne dôchodcu doma, vykradne mu byt, tak dostane podmienku. Nevôľu s tým, že keď niekto ukradne niekoľko stotisíc eur, tak dostane podmienku. Prišli tí ľudia vyjadriť nevôľu s tým, že toto, čo robíte, nie je, ako ste tu poroznášali tento pamflet, čo tu máme teraz na laviciach, čo poroznášal hovorca, a včera nám, pani Cigánikovej povedali, že to, že to nemá robiť, takže vy, vy ste presne toto. Vy ste dnes poroznášali po laviciach to, čo ste včera zakazovali. Ste hanba. Na jednej strane rozprávate jedno a na druhej strane robíte druhé. Ale to tak je. To tak je. Na jednej strane rozprávate o tom, ako sme my na okresné úrady dosadzovali ľudí po výberových konaniach a teraz? Bratranci, sesternice, Takáčovi nominanti sú všade, sú všade. Dosadzujete si ľudí spôsobom, ktorý nemá v dejinách obdobu. Naozaj toto ste vy. A to, že tento zákon písali obvinení, že tento zákon písali ľudia, ktorí sú naozaj v strete, v strete záujmov, ktorým záleží na tom, aby ten zákon napísali tak, aby neboli odsúdení, toto je katastrofa. Toto je hanba pre celý svet! Sme krajina mafiánska, ktorá dovolí písať zákon, ktorý znižuje tresty, obvineným ľuďom, ktorých sa to týka. Ste hanba, hanba, ha... (Prerušenie vystúpenia časomerom.)
Heger, Eduard, poslanec NR SR (2017-10-10):
Ďakujem veľmi pekne, pán predsedajúci. Pán minister, vážené kolegyne, kolegovia, dovoľte mi krátko vystúpiť v nadväznosti aj na to, čo prezentoval kolega Mihál. Ja by som možno tak dve veci chcel povedať. Teda k tomu prvému, k tej archivácii, ako ste povedal, aj pán minister v úvode, teda dopytovali sme sa na to u vašich kolegov na ministerstve financií. A musím teda povedať a pochváliť zároveň skvelú prácu vašich ľudí na ministerstve financií aj v tom, v tej komunikácii aj vo vysvetlení a naozaj môžem povedať, že to veľmi pomohlo, pretože sme si ozrejmili teda, že nejde k takému, nedochádza k tomu, že by museli naozaj v tej papierovej podobe tí podnikatelia držať vlastne tieto doklady. Takže ešte raz veľká vďaka, ak ste aj tu na balkóne, tak ďakujeme, ceníme si to a vážim si to aj o to viac, že hoci sme opoziční poslanci, že naozaj ministerstvo funguje z tohto pohľadu objektívne a tá komunikácia je tam korektná. Čo sa týka tej archivácie, tak toto, samozrejme, podporujeme, pretože sme uvažovali práve nad tým, že, áno, je to síce na jednej strane možno čiastočná záťaž pre podnikateľov, lebo tí, ktorí to majú v papierovej podobe, tak budú to musieť konvertovať do tej elektronickej, čo môže byť nejaká záťaž, ale zase na druhej strane povýšili sme ten princíp práve boja proti únikom pred daňovými povinnosťami a z tohto pohľadu teda nám toto riešenie vychádza ako, ako dobré a dôležité a potrebné. Takže túto časť riešenia vieme podporiť. Avšak tá druhá, práve to zrušenie živnosti, tak práve tá argumentácia, ktorú použil aj kolega Mihál, je niečo, čo nám tam stále ruší, aj keď teda ja rozumiem tomu faktu, ak som teda sa správne informoval, že je to len možnosť, vlastne ten zákon hovorí, že len môže vlastne dôjsť k zrušeniu, ale už toto samotné jednak dáva rozhodovanie do rúk konkrétnych ľudí a nie sú tam taxatívne ako keby vymedzené nejaké podmienky. A po druhé aj tie presne, tú argumentáciu a nebudem to opakovať, lebo však pán Mihál to veľmi dobre vysvetlil, tak to je dôvod, prečo vlastne nemôžme tomuto celému zákonu vyjadriť našu podporu. Tak len aby ste rozumeli potom aj nášmu hlasovaniu. To je všetko, ďakujem veľmi pekne.
V. Palko, poslanec: (2002-08-19):
Pán podpredseda, prosím, aby ste otvorili rozpravu k tomuto návrhu. I. Presperín, podpredseda NR SR: Ďakujem, pán poslanec, prosím, zaujmite svoje miesto pre spravodajcov. Otváram rozpravu k tomuto bodu programu. Písomne nebol nikto prihlásený, pýtam sa, kto sa hlási do rozpravy ústne. Pán poslanec Langoš. Ešte niekto? Nie. Končím možnosť prihlásiť sa do rozpravy ústne. Dávam slovo poslancovi Jánovi Langošovi. J. Langoš, poslanec: Ďakujem pekne za slovo, pán predsedajúci. Dámy a páni, dovoľte, bol som predkladateľom tohto zákona, dovoľte, aby som veľmi krátko a stručne pripomenul, o čo v tomto zákone ide, aký je zámer, a niekoľko poznámok možno k aplikačnej praxi. Zámerom zákona je zaviesť novú definíciu, teda pojem tajné služby, ktorými je podľa tohto zákona Slovenská informačná služba a Vojenské spravodajstvo. Zavádza sa nová podmienka pre prácu v týchto tajných službách, a to je podmienka spoľahlivosti, ktorú nespĺňajú tí, ktorí, od účinnosti zákona pre novopríjmaných, tých, ktorí boli príslušníkmi Zboru národnej bezpečnosti, zaradenými v zložke Štátnej bezpečnosti, myslím do februára 1990, keď boli organizačným rozkazom ministra vnútra zrušené zložky Štátnej bezpečnosti. V prechodných ustanoveniach zákon hovorí, že tí príslušníci tajných služieb, ktorí boli zaradení v zložke Štátnej bezpečnosti, budú preverení Národným bezpečnostným úradom pre ďalšiu prácu v tajných službách, tí, ktorí nebudú preverení, tí môžu využiť trojmesačnú lehotu a ukončiť služobný pomer a odísť s plnými náležitosťami. Kancelárii prezidenta republiky sa nepodarilo zhromaždiť ani jeden závažný dôvod, ktorý by zabránil aplikačnej praxi, teda výkonu práva tohto zákona. Stala sa však jedna vec, že ústavné právo prezidenta sa dostalo do konfliktu s ústavným právom parlamentu. Prezident má ústavné právo vrátiť parlamentu zákon, ale parlament môže prelomiť suspenzívne veto kvalifikovanou väčšinou, teda 76 hlasmi, a zákon opätovne prijať. Avšak v tomto konkrétnom prípade schválený zákon alebo schválené znenie zákona hovorí o účinnosti 1. júla tohto roka a podľa už kedysi prijatého rozhodnutia ústavného súdu takýto zákon nemôže vyjsť v Zbierke zákonov, respektívne ak vyjde v Zbierke zákonov, potom bude neplatný. Teda rokovací poriadok parlamentu ukladá alebo dáva možnosť vyjadrovať sa len k pripomienkam prezidenta a hlasovať o prezidentom vrátenom zákone. Ja si dovolím vysloviť svoj názor. Ústavné právo parlamentu prelomiť suspenzívne veto, ústavnému právo nemôže brániť ustanovenie jednoduchého zákona, zákona o rokovacom poriadku, ktorým si parlament upravuje svoje vnútorné pomery a svoje rokovanie a rokovací poriadok, a teda dovolím si navrhnúť pozmeňujúci návrh, o ktorom navrhujem, aby sa hlasovalo pred hlasovaním o zákone ako o celku, a ten pozmeňujúci návrh znie, čl. 3 znie: „Tento zákon nadobudne účinnosť 1. októbra 2002“. Ďakujem za pozornosť.
M. Fronc, poslanec: (2007-12-04):
Vy celé volebné obdobie aj do programového vyhlásenia vlády ste si dali, že rozpočet na školstvo bude 5 %. Už som to dnes povedal, museli by ste v súčasných cenách dať 60 mld. navyše do školstva, aby to bolo tých 5 %. To znamená zdvojnásobiť súčasný rozpočet. Viacej vecí ste nepovedali, pán predseda, pravdivo, ale predsa len dotkli ste sa všetkých tým vaším výrokom: „Cogito, ergo sum.“ Nuž dovoľte, ja vám tiež zacitujem latinsky: „Vulpes pilum mutat, nun mores (Líška mení srsť, nie mravy.).“ Povedzte, ako môžete mať sociálnu dôveryhodnosť. Pán minister financií nie je milionár? Vy nie ste milionár? Dokonca predseda vlády je milionár. To sú sociálni politici? Prepáčte, to je smiešne. Ďakujem. (Potlesk.)
Šimečka, Michal, podpredseda NR SR (2024-02-16):
Áno, môžte, no v tom prípade to nie je faktická, tak tú môžme stiahnuť a môžte sa kedykoľvek prihlásiť do rozpravy, takže môžte aj teraz. A potom pán poslanec Majerský za klub.
Kuriak, Milan, poslanec NR SR (2021-06-22):
Ďakujem za slovo. Pán poslanec Blaha, obhajujete tých, ktorí vedome páchali krivdy, ničili ľuďom životy a niektorých aj o život pripravili, často len kvôli viere v Boha či kvôli inému názoru. Verím tomu, že nevinných ľudí sa zmena zákona týkať nebude. Na jednej strane obhajujete páchateľov a... skutočných páchateľov a na druhej strane obviňujete Igora Matoviča a súčasnú vládu a viníte ich za smrť ľudí počas COVID-u. Vy nechcete vidieť, že kvôli pliage COVID zomierajú mnohí ľudia na celom svete. Určite nezomierali kvôli politikom ani kvôli Matovičovi, ale kvôli nebezpečnému vírusu. Nevidím nič zlé na tom, že ľudia z komunistického režimu budú konečne niesť zodpovednosť za svoje činy a budú im odobraté niektoré benefity, ktoré desaťročia poberajú a podľa mňa nepatria im už dávno. To, že niektorí eštebáci neboli žiadne neviniatka, som zažil aj ja na vlastnej koži ešte ako žiak základnej školy, keď príliš zapálený a presvedčený komunista ma deptal, týral a nenávidel len preto, že som sa priznal pred celou triedou, že verím v Boha, a za to, že som miništroval, tak dal mi to ako ešte dieťaťu vtedy riadne pocítiť. Prečo sa nechce... Bolo to podľa vás, pán Blaha, správne takéto konanie? Prečo sa nechcete vcítiť do pozostalých tých ľudí, ktorí sa stali obeťami eštebákov a komunistov len pre iný názor. Mnohé deti prišli o svojich rodičov, o svojich najbližších. Viete si predstaviť, ako títo nevinní ľudia museli trpieť? Ja nie som pomstychtivý ani nenávistný, ale tyrani a ničitelia životov sa budú zodpovedať.
Mizík, Stanislav, poslanec NR SR (2021-03-30):
Ďakujem za slovo. Európske krajiny hovoria o núdzi, núdzi klimatickej. Je jasné, že ľudstvo produkuje nadmerné množstvá CO2 a to sa, a to ostáva na planéte. Ale boli aj horšie obdobia v histórii ľudstva. To bol taký, to také cykly sa menili, viete. Ale ľudstvo žije na celej planéte a uvažuje sa o uhlíkovej neutralite v Európe. Je to správne, ale emisie produkujú hlavne inakší hráči, a to Čína, USA, Brazília. Tá Brazília, ktorá sa okrem iného dopúšťa aj vraždením zelených pľúc zemegule, to je brazílskeho pralesa. Európske krajiny sa pripojili. No pripojilo sa aj Francúzsko, ktoré sa hrdí najzelenejšou energiou. No ale má ju iba preto, lebo cez skorumpované vlády exploatuje urán z krajiny Sahelu a nemá bežné elektrárne. Ibi Maiga by vám o tom porozprával. Aj dva dni by vám o tom rozprával, aj by ste sa zabavili. Čiže, pani Miriam, tomu nezabránite, aby bola neutralita uhlíková na celom svete, keď Čína a USA budú pokračovať stále vo svojom. A vy konkrétne ste proti nim nič, vy ste ako menej ako špendlíková hlavička. Ďakujem za slovo.
Uhliarik, Ivan, poslanec NR SR (2013-07-01):
Ďakujem. Tu je vidieť, že keď sa niektorá téma, naozaj odborná téma, výsostne odborná téma, posudzuje čisto politicky, tak to riešenie nie je dobré. Ja chápem pána poslanca Sulíka ako predsedu SaS, liberálnej strany, že tá hlavná nosná téma týchto výmenných lístkov, a presne ste to aj povedali, je, že sa zvyšuje sloboda rozhodovania. Ale ostatné veci, ktoré ste povedali, ktoré sa naozaj týkali odbornosti, žiaľ, neboli správne. Viete, ja chápem, že máme to, to tu aj zaznelo, múdrych lekárov, všeobecných, dosť. Ale vy všetci viete, že sú prestarnutí, ten priemerný vek je okolo do 60 rokov, 57, 58 rokov. Máme mnoho hlavne prepracovaných lekárov s preplnenými čakárňami, ktorí nemajú čas často na dôkladné vyšetrenie toho pacienta. Jednoducho nemajú čas. A viete aj z hľadiska regionálnych rozdielov a regionálneho rozvrstvenia Slovenska, že väčšina obyvateľov musí ísť za tým všeobecným lekárom, pretože žije jednoducho na vidieku alebo v menších mestách. Zrušenie výmenných lístkov im tieto čakárne ešte preplňuje. A paradoxne sa im táto situácia ešte sťažuje. Naozaj je potrebné v tomto prípade komplexné riešenie, odborné riešenie. V prvom rade nemala táto vláda posunúť e-Health, ktorý by zásadne riešil práve zdvojené vyšetrenia a takisto vyšetrenia, ktoré by mohli následne všeobecný lekár a špecialista riešiť, tak nemala toto posunúť na rok 2016, ale to je už o inom. V každom prípade nerieši samo osebe zrušenie alebo zavedenie lístkov, čo sa už tu trikrát alebo štyrikrát stalo, celú situáciu.
Muňko, Dušan, poslanec NR SR (2023-11-24):
Áno. Pán minister, ďakujem. To, čo ste tu uviedli, asi títo ľudia mladí nezažili 50. roky, kde sme sa dostali, len, bohužiaľ, celé Slovensko musí toto počúvať. No ale vrátim sa, samozrejmá vec, to, čo ste povedali. Čo čakáte od ľudí, keď vlastného šéfa, vlastnému šéfovi, ktorého navrhnú za šéfa Slovenskej informačnej služby, vylomia dvere, zavrú. Potom zavrú druhého. Potom odvolajú ministra, ktorý nastúpil v Ódorovej vláde za ministerstva vnútra. Im nestačí nič. Im nestačia veci, ktoré tu prebiehali. Páni, dozviete sa veci aj o smrti pána Lučanského, ako to v skutočnosti boli. Dozorcovia vám povedia, ako to v tom Prešove boli, prečo to musel operovať Martin. Dozviete sa aj ďalšie veci, priatelia. Len som zvedavý, či prídete, tak jak ste teraz dali odvolanie na pána ministra, že prídete sem a omluvíte sa tejto snemovni a omluvíte sa slovenskému národu, že toto sa robilo a že toto ste nevedeli. Čakám na toto, lebo tieto veci, ktoré tu bežia alebo ktoré tu pán minister povedal, to je desatina, páni, z toho, a, dámy, čo v skutočnosti táto partia napáchala. Takže prosím vás, veď deväťkrát sme odvolávali pána ministra vnútra, koľkí zahlasovali opoziční, koaliční poslanci za jeho, za jeho neodvolanie. Veď strana SaS-ka, strana, ďalšie strany, ktoré akože boli, aby odstúpil. Samozrejme, že nemohol odstúpiť, lebo tie z... to zlo, čo tu páchal, bolo treba ďalej, udržiavať ďalej. Nemusíte sa obávať, aj tí, čo sú vonku, aj tí sa vrátia naspäť, aby vypovedali. Len treba vydržať. Čas príde, každého dobehne jeho vlastná minulosť.
Paška, Pavol, predseda NR SR (2012-05-10):
Pani poslankyňa Horváthová.
Pčolinský, Peter, podpredseda NR SR (2023-02-16):
Pán poslanec Pročko, nenachádza sa v sále. Pán poslanec Kuriak. Počkaj na mikrofóne, kým sa ti zapne. Môžeš.
Laurenčík, Milan, podpredseda NR SR (2021-07-01):
Pán poslanec Jaroslav Karahuta s faktickou poznámkou, nech sa páči.
P. Paška, predseda NR SR: (2007-03-27):
Nech sa páči, pán predseda Hrušovský.
Šimečka, Michal, podpredseda NR SR (2023-12-14):
Ďakujem veľmi pekne. Pani poslankyňa Mesterová.
Kvorka, Ján, poslanec NR SR (2023-10-25):
Sľubujem. (Potlesk.)
Kmec, Stanislav, poslanec NR SR (2018-11-27):
Pán predsedajúci, dajte, prosím, hlasovať o pripomienke prezidenta Slovenskej republiky pod bodom 2 uvedenej v druhej časti spoločnej správy s odporúčaním gestorského výboru neschváliť.
Blanár, Juraj, poslanec NR SR (2016-04-26):
Pán minister, vaše vystúpenie bolo naozaj veľmi dôležité v tejto sále a môžete urobiť čokoľvek, ako ste to aj povedali, tak nemôžete očakávať od opozície, že to bude nejakým spôsobom pozitívne hodnotiť. Ale zaujímavé je na tom to, že zatiaľ čo oni na nás kydajú a hovoria množstvo, by som povedal, bizarných, ale aj škaredých vecí, je to vtedy v poriadku. Ale keď vy poviete niečo, čo je naozaj pravda, a hlavne poviete tie fakty, tak to už je problém. To už je problém. Keď hovoria o tom, že ste sa nezmieňovali vôbec o programovom vyhlásení vlády, nuž ja neviem potom, kde sedia. Ja som počul práve najviac z toho, čo ste povedali, čo najviac spochybňovali. Hovorili a spochybňovali kontinuitu. Vy ste im to dostatočne vysvetlili, že prečo práve táto vláda chce mať kontinuitu. Ale oni napriek tomu povedia, že ste sa nevyjadrovali k programovému vyhláseniu vlády. Práve naopak. Ste povedali k programovému vyhláseniu strašne veľa a hlavne na to, čo oni neustále spochybňovali polopravdami, lžami a hlavne predovšetkým osočovaním druhých. Čo, samozrejme, oni vtedy nepočúvajú, pretože osočovať druhých, mňa takisto, lebo aj mňa sa to týka, tak to je úplne v poriadku. Preto som aj povedal pánovi Matovičovi, že zlodej nikdy neuverí druhému, že nekradne, a to by som mohol povedať aj inou replikou. Programové vyhlásenie vlády, ktoré teraz schvaľujeme, je omnoho lepšie a konkrétnejšie programové vyhlásenie ako to, za ktoré ste hlasovali, pán Lipšic, vy, pán Matovič, vy v 2010, za to, ktoré pán Viskupič hlasoval a všetci. No nehlasovali, ale vaši koaliční. Je lepšie a vy to veľmi dobre viete, a preto ste tu ako nahnevaní (reakcie z pléna) a sklamaní, lebo ste nedali dohromady svoju vládu. Čiže, pán minister, toto je to, čo ste im odkryli a možno to bolo veľmi dôležité. Takže... (Prerušenie vystúpenia časomerom.)
Mego, Jaroslav, poslanec NR SR (2024-04-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 7. júna 2024 a v gestorskom výbore do 10. júna 2024.
J. Burian, poslanec: (2007-06-29):
Výbor pre financie, rozpočet a menu prerokoval uvedenú informáciu 14. júna 2007 a prijal k nej uznesenie č. 165, v ktorom okrem iného konštatoval, že v roku 2006 bolo registrovaných 127 subjektov, z toho 42 bolo k 1. 10. 2005 opätovne zaregistrovaných podľa zákona č. 85/2005. Výročnú správu v stanovenom termíne predložilo 40 strán, po termíne predložila 1 strana a správu nepredložila taktiež 1 strana. Výbor okrem iného konštatoval: 1. súhlasil s vyplatením finančných prostriedkov zo štátneho príspevku na rok 2007 všetkým stranám, ktoré vo voľbách v roku 2006 získali viac ako 3 % hlasov; ide o 6 parlamentných a 2 neparlamentné strany. Výbor ďalej odporučil ministrovi financií ukončiť začaté vymáhanie pokút uložených v správnom konaní u tých politických strán a politických hnutí, ktoré sú v likvidácii. V tomto prípade je už dopredu zrejmé, že ak ministerstvo financií dá 100-tisícovú pokutu, ktorá vyplýva zo zákona, vymáhať cez súd prostredníctvom exekútora, štát bude musieť zaplatiť všetky nákladové položky, pričom výsledok bude bez efektu; 2. výbor zároveň požiadal podpredsedu vlády a ministra vnútra Slovenskej republiky a ministra financií, aby pripravili v I. polroku 2008 novelizáciu zákona č. 85/2005 Z. z. o politických stranách a politických hnutiach s dôrazom na § 30 dotýkajúci sa problematiky vyhodnotenia výročných správ. Bolo by vhodné, aby bola vypracovaná určitá metodika, prípadne vyhláška dotýkajúca sa overovania účtovnej závierky audítorom, a to hlavne s dôrazom na výšku finančnej odmeny, a aby tie neboli prekážkou pre vyhodnocovanie takýchto správ. Myslím si, že v prípade audítorov takto legislatívne upravená problematika momentálne chýba, a myslím, že je asi nutné, aby sa tento nedostatok odstránil. Ďakujem pekne, pán predseda, otvorte rozpravu.
V. Veteška, podpredseda NR SR: (2004-03-09):
K. Mitrík, poslanec: Áno, ďakujem za slovo. Pán kolega Čaplovič spomínal, že takáto trieda s takouto formou výučby je aj v Spišskej Novej Vsi, veľmi dobre poznám túto školu, kde sa realizuje táto výučba a bol som aj pri zakladaní nadácie minulý rok v októbri na podporu tejto výučby, mal som podobný materiál v rukách ako pán kolega Čaplovič a mohol som s tým istým „pozmeňovákom“ vystúpiť, ale keďže výbor pre školstvo, vzdelanie a vedu sa korektne dohodol, že to sa bude riešiť v novom zákone, preto som nevystúpil s týmto pozmeňujúcim návrhom, preto si myslím, že aj pán poslanec Čaplovič by mal zvážiť, ak sa kolektívne dohodli, že treba to riešiť iným spôsobom a systémovo.
P. Hrušovský, predseda NR SR: (2003-05-20):
Prosím, aby ste teraz postupne prednášali jednotlivé návrhy, ktoré boli vznesené v rámci prvého čítania v rozprave pánmi poslancami. Prosím pánov poslancov, aby sa dostavili do rokovacej sály, budeme hlasovať. Prosím o prvý návrh, pani poslankyňa.
Remišová, Veronika, poslankyňa NR SR (2016-05-18):
Ďakujem kolegovi pánovi Budajovi, ktorý pripomenul veľmi dôležitú úlohu, ktorú Ústav pamäti národa plní. A ďakujem aj pánovi predsedovi správnej rady pánovi Krajňákovi, že tak neúnavne sa snaží zachovávať to najcennejšie, čo národ má, a síce naozaj že historickú pamäť toho národa. A v dnešnej dobe, keď sa u nás rozmáha extrémizmus a fašizmus, ktorému venujeme veľmi veľa pozornosti a je to správne, myslím si, že pri tom všetkom veľmi ľahko môžeme zabudnúť na to, že komunizmus bol podobným totalitným, škodlivým a katastrofálnym režimom, ako bol fašizmus. A počas komunizmu tu boli spáchané mnohé zločiny, zničené mnohé životy. V minulom volebnom období sme tu mali poslankyňu pani Šípošovú, ktorá bola dcérou politického väzňa, a takýchto príbehov má naša spoločnosť tisíce. Takže ešte raz ďakujem a prajem vám veľa úspechov v tomto poslaní.
P. Hrušovský, predseda NR SR: (2004-12-02):
Teraz pristúpime k hlasovaniu o prerokovaných bodoch programu. Poprosím teraz pána poslanca Muránskeho. (Ruch v sále.) Páni poslanci, naozaj poprosím o pokoj v rokovacej sále, nedá sa v takomto prostredí dôstojne rokovať a prijímať rozhodnutia. Rešpektujme navzájom jeden druhého. Budeme teraz hlasovať o vládnom návrhu zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov , ktorý prerokúvame ako tlač 770. (Reakcia z pléna.) Pani poslankyňa Tóthová, ktorý bol pôvodne zaradený v návrhu programu 33. schôdze ako bod 28. Poprosím teraz pána poslanca Muránskeho, aby ako poverený spravodajca výboru pre životné prostredie uvádzal hlasovania k prerokúvanému vládnemu návrhu zákona. Nech sa páči, pán poslanec.
Ňarjaš, Erik, poslanec NR SR (2020-05-19):
Ďakujem, pán predsedajúci. Dajte, prosím, hlasovať o návrhu uznesenia, tak ako je uvedené v prílohe správy výboru. Národná rada Slovenskej republiky podľa § 39 ods. 5 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov berie na vedomie správu.
B. Bugár, podpredseda NR SR: (2004-09-08):
(Hlasovanie.) (Potlesk.)  Prítomných je 133 poslancov, za  73 poslancov, proti 12 poslancov, zdržalo sa 47 poslancov, nehlasoval 1. Konštatujem, že návrh zákona sme postúpili do druhého čítania . Nech sa páči.
Hrušovský, Pavol, podpredseda NR SR (2011-04-05):
Hlasujeme, páni poslanci, o návrhu spoločného spravodajcu prerokovať zákon v treťom čítaní. (Hlasovanie.) 78 prítomných, 78 za. Návrh sme schválili. Pristúpime k tretiemu čítaniu o návrhu poslancov Somogyiho a Krnáča na vydanie zákona, ktorým sa mení a dopĺňa zákon o platových pomeroch starostov obcí. Otváram rozpravu. Pýtam sa, či sa chce niekto k prerokovávanému návrhu do rozpravy prihlásiť. Nie, preto vyhlasujem rozpravu za skončenú. A pristúpime k hlasovaniu o návrhu zákona ako celku so schválenými pozmeňujúcimi návrhmi s odporúčaním spoločného spravodajcu.
Hlina, Alojz, poslanec NR SR (2015-01-30):
Ďakujem veľmi pekne. Oceňujem, že pán kolega vnáša do toho svoj nejaký náhľad, to je dobré, lebo možno sa nakoniec dopracujeme. Filozofia je o tom, viete, pán kolega, vy nie ste klientom nebankoviek, klientom nebankoviek je chúďa pani s dvoma deťmi, bez muža alebo s mužom alkoholikom, s dvoma deťmi v škole, požičia si to chúďa 200 euro. Viete, jak dopadne? Veľmi zle. A teraz my potrebujeme nájsť systém, ktorý jej jasne povie, ak si požičia, aby sa vám dobre počítalo, 100 euro, tak vie, aj môže relatívne kľudne spať, že najviac za tri roky môžu od nej vytrieskať 200 eur. Po roku 130 eur. Čiže to je najviac, čo od nej môžu vytrieskať, lebo ona teraz nevie, koľko od nej môžu vytrieskať. Teraz to závisí, to, čo je ten spor Burian. Chudák Horváth nemá, pán Horváth z Nižnej Oľšavy nemá nohu, by ste neverili, 180 euro dôchodok, prišlo mu 700 euro penále, to už nechcem ten prípad, ale teraz to jak v tých filmoch Krstný otec, že rozhodne, tak polku mu dajte. A teraz zrazu, lebo je to politický citlivé, tak už ani tú polku nechcú. Viete, ale zoberte si, že tí ľudia, pre nich je 700 euro jak pre vás možno 30-tisíc euro a teraz oni s tým zaspávajú a s tým sa zobúdzajú, že v tej právnej neistote. Obrovskej právnej, že koľko vlastne to je, že čo vlastne odo mňa môžu chcieť. Ja si myslím vzhľadom na to, jak si tu čubrišia, ako sú dobre zaplatení, mu potrebujeme nájsť systém, ktorý nepustí. Ktorý nepustí, požičal si si 100 euro. Po roku najviac, čo vytrieskaš od toho biedaka, najviac, môžeš aj menej, ale najviac, čo z neho vytrieskaš, je 133 euro. Tam potrebujeme nájsť a potrebujeme to nazvať. To si myslím, že bude pre túto, tam kde sme to dopracovali, asi riešením. Ďakujem.
Dostál, Ondrej, poslanec NR SR (2021-10-01):
Ďakujem pánu generálnemu prokurátorovi, že to s nami tak dlho vydržal. A myslím si, že klásť otázky je legitímne. Nie všetky otázky boli zodpovedané, ale tak to už v živote chodí. Chcem oznámiť, že hlasovať o správe generálneho prokurátora sa bude v utorok o jedenástej hodine.
Galek, Karol, poslanec NR SR (2019-09-18):
V prvom rade ďakujem veľmi pekne, že ste vystúpili ešte aj v rámci rozpravy, je tu naozaj tá možnosť na vás reagovať. Možno tak troška na odľahčenie by som začal tým, keď ste hovorili o tom, že plníte vládne nariadenie alebo vládny, vládny záväzok. Pripomenulo mi to taký ten vtip ešte z čias komunizmu, kedy nejakému Rómovi nebola schválená dávka na dieťa, a prišiel na ten výbor a treskol tam tou bumážkou a hovorí: „Tak nedáte, tak vystupujem zo strany!“ Buchol dverami, o chvíľu prišiel naspäť: „Aj z vlády!“ Čiže ako keby ste to mali tak troška pomýlené, že kto je vláda, čo je strana, a preto aj tá moja kritika, že toto nemalo byť riešené nejakým straníckym návrhom zákona, ale naozaj to malo prejsť riadne tým medzirezortným. Možnože by sme mnohé tie argumenty a také tie ohnivé vystúpenia, tuná tomu zabránili. Potom ste hovorili aj o tom poradí, že pre vás je dôležitá tvorba pracovných miest, potom kompenzácie baníkom a až potom rekvalifikácie. No a tuto asi sa dostávame do takého toho hlavného bodu, kde ja namietam ten rozpor. Z môjho pohľadu tvorba pracovných miest, rekvalifikácie, infraštruktúra a projekty a až potom kompenzácie. To znamená, že naozaj, keď už vieme, tak potom by sme mali toto riešiť. Inak by sa to dalo riešiť tým osobitným príspevkom a najmä pre tých, ktorí už dnes odchádzajú, pretože, tí, čo dnes odchádzajú, naozaj ani na základe vášho zákona z tohto nebudú mať nič. Vy ste hovorili o tom osobitnom príspevku, že na to majú nárok iba tí, ktorí dnes odpracujú v bani 30 rokov. Nie je to tak. Majú na to nárok už tí, čo odpracovali 15 rokov, ale toto je z tohto pohľadu detail. Ja by som možno iba na záver, povedali ste, že VHZ-ko bolo skrátené o 7 rokov a ušetrí sa tým 800 mil. eur. Áno, ale to predĺženie do roku 2030 urobila práve vláda Roberta Fica. To znamená, že vykradli sme tú špajzu a ráno prichádzame s tým jedným kompótom a vravíme, no tak a tuto máte naspäť túto maličkosť. Tých 800 mil. je úplne imaginárna suma.
Pročko, Jozef, poslanec NR SR (2024-01-24):
Óó (povedané so smiechom), ďakujem veľmi pekne. Takže, milý pán poslanec, reagujem na vás, naozaj toto ich skrátené, zrýchlené legislatívne konanie musí byť rýchle, rýchle. Aj toto, čo nám urobil kandidát na prezidenta, klamár, ktorý klamal, že nebude v noci rokovať, tak viete, naozaj máte pravdu. Oni musia urobiť všetko a robia to takýmto nechutným spôsobom. Kandidát na prezidenta sa vrátil z Osvienčimu a predviedol to, čo tam predvádzali tí chlapci v tých čiernych uniformách, keď tam týrali tých ľudí. Tak kandidát na prezidenta, namiesto toho, aby sa správal ako kandidát na prezidenta, ktorý naozaj bude viesť schôdzu čestne a spravodlivo, kandidát na prezidenta, ktorý nebude klamať, ktorý nebude rozprávať 17. 9., v septembri, že on v živote nebude kandidovať na prezidenta, on chce mať inú funkciu. Tak už tento človek kandiduje na prezidenta. Takže, milí priatelia Slováci, aj v tejto chvíli vidíte, koho máme za kandidáta na prezidenta. Je veľmi dôležité povedať, že on je súčasťou tohoto zločinu, ktorý idú páchať na Slovákoch, pretože toto skrátené legislatívne konanie je zločin na Slovákoch. Počuli ste viackrát, že vám vykradnú byt, ale musia to vykradnúť nad 35-tisíc, aby aspoň niečo z toho bolo. Ale keď vám to vykradnú do tých 35-tisíc, no tak dostane niekto podmienku. Keď niekto uplatí v krabici od šampanského nejakého kandidáta na prezidenta a dostanú 500-tisíc, no tak dostane len podmienku. Čo myslíte, prečo si ide kandidát na prezidenta odhlasovať tento zákon, aby tých krabíc od šampanského bolo čím viac, aby jeho sestra mu mohla kúpiť ďalších desať aut.
P. Paška, predseda NR SR: (2008-09-16):
Pán poslanec Janiš.
Burian, Jozef, poslanec NR SR (2016-11-30):
O treťom pozmeňujúcom návrhu nemôžme hlasovať vzhľadom na to, že v informácii prešiel bod 7 a 8, ktorý je v rozpore s pozmeňujúcim návrhom pani poslankyne Cigánikovej. Chcem sa jej opýtať, či uplatňuje námietku. Áno.
Glváč, Martin, podpredseda NR SR (2017-09-05):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Emilovi Ďurovčíkovi. Nech sa páči.
Grendel, Gábor, podpredseda NR SR (2022-10-18):
S faktickou poznámkou ešte pán poslanec Peter Vons.
Grendel, Gábor, podpredseda NR SR (2022-11-10):
Panie poslankyne, páni poslanci, pán minister hospodárstva bol v záverečnom slove, takže nie je možnosť naňho reagovať faktickými poznámkami. Ešte sa opýtam pána spravodajcu, či má záujem o záverečné slovo. Nie. Ďakujem pekne. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 . Vládny návrh zákona má parlamentnú tlač 1283. Výsledky rokovania výborov sú v tlači 1283a. Prosím pána ministra vnútra Slovenskej republiky Romana Mikulca, aby vládny návrh zákona odôvodnil.
Laššáková, Jana, podpredsedníčka NR SR (2012-06-29):
Pán poslanec Zajac, nech sa páči.
P. Paška, predseda NR SR: (2009-10-22):
(Hlasovanie.) 128 prítomných, 50 za, 53 proti, 24 sa zdržalo, 1 nehlasoval. Nebudeme pokračovať v rokovaní. Pani poslankyňa Gibalová teraz uvedie v prvom čítaní hlasovanie o návrhu poslancov Horvátha a Kužmu na vydanie zákona, ktorým sa mení zákon č. 461/2003 Z. z. o sociálnom poistení. (Hlasovanie o n ávrhu poslancov Národnej rady Slovenskej republiky Zoltána Horvátha a Štefana Kužmu na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov.)
Laššáková, Jana, podpredsedníčka NR SR (2013-05-17):
O slovo v súlade s rokovacím poriadkom požiadala podpredsedníčka Národnej rady Jurinová Nech sa páči, dávam, máte slovo.
Mikloško, Jozef, poslanec NR SR (2013-10-23):
Ja som dneska chcel dať otázky členom vlády aj interpelácie, ale bolo povedané, že sa tentoraz nebudú dávať, tak som sklopil uši a som nič nedal, ale vzápätí som videl, že sú z nich niektoré vylosované. Čiže ja prosím, keby náhodou bola ešte možnosť dávať otázky alebo interpelácie niekedy v budúcnosti v pondelok, v utorok, tak aby bola možnosť dať aj otázku aj nám z pléna, lebo proste sme ich nemohli dať dnes, keď sme tak chceli. Máme ich pripravené.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 141 poslancov, za návrh hlasovalo 83 poslancov, proti bol 1 poslanec, zdržalo sa 57 poslancov. Konštatujem, že sme schválili vládny návrh novely zákona č. 434/2010 Z. z. o poskytovaní dotácií v pôsobnosti ministerstva kultúry. Teraz pristúpime k hlasovaniu v prvom čítaní o vládnom návrhu zákona o Štátnom fonde rozvoja bývania , ktorý máme ako tlač 381. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi, aby hlasovanie uviedol. Nech sa páči, pán spravodajca.
Zmajkovičová, Renáta, podpredsedníčka NR SR (2012-06-21):
Pani poslankyne, páni poslanci, chcem vás len upozorniť, že dnes o 11.00 hodine hlasovanie nebude, pretože nie je o čom hlasovať, pretože sme včera hlasovali o všetkých prerokovaných bodoch. Teraz o slovo požiadal podpredseda Národnej rady Ján Figeľ. Ja mu udeľujem slovo podľa § 28 rokovacieho poriadku. Nech sa páči, pán podpredseda.
Bugár, Béla, podpredseda NR SR (2017-04-07):
Pán poslanec Matovič.
Galis, Dušan, poslanec NR SR (2010-10-15):
Pán predsedajúci, v rozprave vystúpil jeden poslanec, pán poslanec Mikolaj, ktorý nepodal žiadny návrh. Pán predsedajúci, prosím, dajte hlasovať o tom, že Národná rada Slovenskej republiky prerokuje vládny návrh zákona v druhom čítaní.
Cigániková, Jana, poslankyňa NR SR (2019-12-04):
Ďakujem pekne. Mám procedurálny návrh, aby sme vrátili stratifikáciu, lebo Fico evidentne neni až taký frajer, že či by sa nedalo. (Smiech v sále.)
Laurenčík, Milan, podpredseda NR SR (2021-06-30):
Pán poslanec Ondrej Ďurica, nech sa páči.
Bugár, Béla, podpredseda NR SR (2018-12-04):
Pani poslankyňa Cigániková.
B. Bugár, podpredseda NR SR: (2004-10-19):
K. Ondriaš, poslanec: Ďakujem za slovo. Ja súhlasím s pánom Čaplovičom. Mám k tomu však jednu poznámku. Súhlasím, že v súčasnosti vojnou v Iraku proti terorizmu sa zvyšuje počet teroristov. Z toho mám dojem, je to môj vlastný úsudok a úsudok, ktorý som aj čítal, že vojnou v Iraku sa má rozšíriť a stabilizovať terorizmus vo svete za účelom vytvorenia stabilného, dlhotrvajúceho, zlého nepriateľa. Všetci vieme, že počas studenej vojny týmto zlým nepriateľom bol komunizmus a v mene boja proti zlému komunizmu napríklad Spojené štáty a ich spojenci mohli robiť vo svete, čo chceli, a bojom proti zlému komunizmu to vždy vedeli pred občanmi ospravedlniť. Napríklad vedeli ospravedlniť viac ako 30 vojenských agresií. Zrejme po roku 1990 zlý komunistický nepriateľ už neexistuje, bolo treba nájsť iného vhodného zlého nepriateľa. V mene boja proti terorizmu sa dá v súčasnosti pred voličmi ospravedlniť všetko. Napríklad aj vojenská intervencia v Iraku, odpočúvanie našich telefónov a faxov. Ešte by som mal k tomu jednu poznámku, je možné, že bojom proti terorizmu sa svet pripravuje na stret civilizácií a je možné, že aj tam leží základ pokračujúcej vojenskej agresie v Iraku, ktorá musí byť dostatočne dlhá, aby ten stret civilizácií sa dostal do určitého bodu. Ďakujem za pozornosť.
Kollár, Boris, predseda NR SR (2021-03-30):
Ďakujem pekne. Vážení kolegovia, máme 12.00 hod., vidíme sa o 14.00 hod. (Prerušenie rokovania o 12.02 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2014-10-31):
Pán poslanec, chcete reagovať? Nie. Nech sa páči, pani poslankyňa Pfundtner, máte slovo.
Paška, Pavol, predseda NR SR (2012-05-03):
Pán podpredseda klubu SMER-u – sociálnej demokracie, pán poslanec Číž.
Bugár, Béla, podpredseda NR SR (2018-05-09):
Pán poslanec Krajčí.
Karahuta, Jaroslav, poslanec NR SR (2023-06-20):
Teraz dajte hlasovať o mojom pozmeňujúcom a doplňujúcom návrhu.
Tomáš, Erik, minister práce, sociálnych vecí a rodiny SR (2024-02-09):
Ďakujem veľmi pekne. Tak ja zastupujem pani ministerku hospodárstva, ktorá je na zahraničnej služobnej ceste, tak v jej mene dovoľte uviesť návrh na skrátené legislatívne konanie. Vážený pán predsedajúci, vážené pani poslankyne, vážení páni poslanci, súbežne s vládnym návrhom zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov, predkladám na schválenie aj návrh na skrátené legislatívne konanie o tomto návrhu zákona. Naliehavosť prijatia návrhu zákona v skrátenom legislatívnom konaní vyplýva zo skutočnosti, že Ministerstvo hospodárstva Slovenskej republiky aktuálne vedie rokovania s niekoľkými investormi strategického významu, ktorí zvažujú umiestnenie svojej investície na území Slovenskej republiky a svoje rozhodnutie podmieňujú vysokou mierou právnej istoty vo vzťahu k mimoriadnej investičnej pomoci. Slovenská republika v porovnaní s inými krajinami takúto právnu úpravu ešte zavedenú nemá, čo znižuje jej konkurencieschopnosť v prebiehajúcich rokovaniach. Skrátené legislatívne konanie sa navrhuje z dôvodu značných hospodárskych škôd, ktoré Slovenskej republike hrozia v prípade, ak návrh zákona nebude prijatý v čo najskoršom termíne a Slovenská republika príde o potenciálne možné investície. Ďakujem za pozornosť.
V. Veteška, podpredseda NR SR: (2006-04-20):
Ľ. Navrátilová, poslankyňa: Ja som označila túto novelu zákona ako predvolebnú, ale zdá sa, že predvolebný boj začína aj v tejto chvíli tu a práve pri tom, o koľko sa budú upravovať dôchodky a čo je reálne. Ja si myslím, že ani jeden z nás by nechcel, aby dôchodky boli nižšie, všetci chceme, aby dôchodky boli vyššie. Ale popritom, že chceme, aby boli vyššie, chceme asi aj to, aby bol celý systém udržateľný. Pán kolega Žiak, vy navrhujete teda zvýšiť všetky dôchodky o 30 %. Skutočnosť v roku 2005 je, výdavky na všetky dôchodky boli 109 mld. korún, 30 % je viac ako 30 mld. korún. Ak teda hovoríme, že chceme niekomu pomôcť, tak hovorme aspoň v rámcoch tak, aby to vyzeralo reálne. Toto nieže je nereálne, to je proste do neba bijúce. To sa jednoducho nedá zrealizovať a nedá sa to zrealizovať v jednom roku. Keby ste spomenuli 4 roky, beriem to, každý rok 7 % môže ísť. Ale behom pol roka 30 mld. korún, to môžete zatvoriť všetky školy do konca roku a možno aj zdravotnícke zariadenia. Ďakujem.
Kollár, Boris, predseda NR SR (2022-06-23):
Prosím, prezentujme sa a hlasujme. (Hlasovanie.) Prítomných 135 poslancov, za 107, proti 2, zdržalo sa 26. (Potlesk.) Konštatujem, že sme schválili vládny návrh novely zákona č. 363/2011 Z. z. o rozsahu a podmienkach úhrady liekov. Nasleduje hlasovanie, nasleduje, teda nasleduje hlasovanie o bode 43 schváleného programu, ktorým je prvé čítanie o návrhu poslancov Pellegriniho, Tomáša, Sakovej, Rašiho a Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 913. Prosím spravodajcu z výboru pre sociálne veci poslanca Jána Richtera, aby uviedol hlasovanie. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Erika Tomáša, Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 913.)
Hort, Milan, podpredseda NR SR (2011-03-24):
Ďakujem. Ďakujem aj vám, pán podpredseda vlády, za odpovede. Budeme pokračovať ďalšou otázkou. A to je otázka od pána poslanca Richarda Oravca. Je adresovaná ministerke spravodlivosti Slovenskej republiky pani Lucii Žitňanskej a znie: „Pani ministerka, nedávno ste predstavili pripravované zmeny v Trestnom poriadku. Ktoré ustanovenia tejto novely by mali slúžiť ako nástroje na vyhnutie sa častým prieťahom a odročeniam súdnych procesov?“ Nech sa páči.
Sulík, Richard, predseda NR SR (2011-02-10):
Ďakujem pekne. S faktickou poznámkou sa neprihlásil žiaden poslanec, slovo má pán poslanec Záhumenský. Nech sa páči.
P. Hrušovský, predseda NR SR: (2003-07-10):
Nech sa páči, vyjadrite sa. K. Ondriaš, poslanec: Ja beriem tento pozmeňujúci návrh 1 späť.
Susko, Boris, poslanec NR SR (2021-11-23):
Ďakujem pekne za slovo. Vážený pán predseda, navrhujem, aby sme zaradili do programu nový bod v znení: Nezákonné sledovanie a odpočúvanie opozičných politikov. A zároveň žiadam prizvať na tento bod generálneho prokurátora Slovenskej republiky. Odôvodnenie: Rozhodnutie krajskej prokuratúry ukazuje, že sa tu manipulujú trestné stíhania za účelom odpočúvania opozície politickej. Ukazuje sa, že tieto úkony sú nezákonné a keďže sa to týka aktívnych opozičných poslancov tohto parlamentu, tak považujeme za nevyhnutné, aby o tomto rokovalo plénum Národnej rady Slovenskej republiky. Ďakujem.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto, ale v zmysle rokovacieho poriadku požiadal o slovo pán navrhovateľ. Nech sa páči.
Grendel, Gábor, podpredseda NR SR (2023-02-14):
Vyhlasujem rozpravu za skončenú, teda prerušujem rokovanie o tomto bode programu. Teraz pristúpime k prvému čítaniu o návrhu poslancov Alojza Baránika a Ondreja Dostála na vydanie zákona, ktorým sa dopĺňa zákon č. 301/2005 Trestný poriadok v znení neskorších predpisov. Návrh zákona je uverejnený ako tlač 1407, návrh na jeho pridelenie na prerokovanie výborom je v rozhodnutí č. 1475. Dávam slovo pánovi poslancovi Alojzovi Baránikovi, aby návrh zákona uviedol. (Rokovanie o návrhu poslancov Národnej rady Slovenskej republiky Alojza Baránika a Ondreja Dostála na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 1407.)
P. Paška, predseda NR SR: (2009-02-17):
(Hlasovanie.) 122 prítomných, 44 za, 35 proti, 39 sa zdržalo, 4 nehlasovali. Tento návrh sme neschválili.
Grendel, Gábor, podpredseda NR SR (2022-03-30):
Ďakujeme za podnet, hovorili sme o tom s pánom kolegom podpredsedom a budeme do toho aktívnejšie vstupovať a do rozpravy sa hlási pán podpredseda Národnej rady Juraj Blanár. Pripraví sa pán poslanec Marian Kotleba.
Ledecký, Vladimír, poslanec NR SR (2021-09-24):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rade Slovenskej republiky o prerokovaní návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Je to tlač 578. Národná rada Slovenskej republiky uznesením č. 831 z 24. júna 2021 pridelila predmetný návrh zákona na prerokovanie: ústavnému (Ústavnoprávnemu, pozn. red.) výboru Národnej rady, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 578, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III v tejto spoločnej správe vyplývajú dva pozmeňujúce návrhy. Gestorský výbor odporúča návrh zákona schváliť v znení schválených pozmeňujúcich návrhov. Gestorský výbor odporúča hlasovať o návrhoch 1 a 2 v IV časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením výboru Národnej rady Slovenskej republiky pre sociálne veci č. 127 zo dňa 16. septembra 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte rozpravu.
Grendel, Gábor, podpredseda NR SR (2021-02-25):
Pán poslanec Kazda.
Kollár, Boris, predseda NR SR (2021-10-21):
Prosím do záznamu. Ďakujem pekne. Budeme pokračovať prvým čítaním o návrhu poslancov Národnej rady Slovenskej republiky Richarda Takáča, Juraja Blanára, Ladislava Kamenického a Viliama Zahorčáka na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) . Návrh zákona je uvedený ako tlač 716. Návrh na jeho pridelenie na prerokovanie výborom je v rozhodnutí č. 746. Dávam slovo poslancovi Richardovi Takáčovi, aby návrh zákona uviedol. Nech sa páči.